techiaith/cofnodycynulliad_en-cy huggingface dataset:
English: Okay. Well, I accept that, now, with the reduction in the discount, that is less. But the fact is that social housing organisations are telling us that they are very reluctant to build new social housing if they think it's then going to be used to exercise the right to buy, and that is what is holding them back. We need to give them that certainty that that is not what is going to happen. If the situation changes and there's a huge amount more money coming into local authorities to build social housing, then we can completely revisit this but, at the moment, it isn't possible to do this and we absolutely have to build more homes of all types, and therefore I think this measure is entirely appropriate.
Welsh: Iawn. Wel, rwy'n derbyn hynny, nawr, gyda'r gostyngiad yn y disgownt, mae hynny'n llai. Ond y ffaith yw bod sefydliadau tai cymdeithasol yn dweud wrthym eu bod yn amharod iawn i adeiladu tai cymdeithasol newydd os ydynt o'r farn eu bod wedyn yn mynd i gael eu defnyddio i weithredu'r hawl i brynu, a dyna beth sy'n eu dal yn ôl. Mae angen i ni roi'r sicrwydd iddynt nad dyna fydd yn digwydd. Os bydd y sefyllfa'n newid, a bod llawer iawn mwy o arian yn dod i awdurdodau lleol i adeiladu tai cymdeithasol, yna gallwn ailedrych ar hyn yn llwyr, ond, ar hyn o bryd, nid yw'n bosibl gwneud hyn ac mae'n rhaid i ni yn sicr adeiladu mwy o gartrefi o bob math, ac felly rwyf i o'r farn bod y cam hwn yn gwbl briodol.
English: Briefly.
Welsh: Yn fyr.
English: Thank you. I thank you for taking the intervention. Do you agree with the House of Commons research library that the Conservative Government has built the fewest number of houses in England and Wales since Baldwin?
Welsh: Diolch. Rwy'n diolch i chi am gymryd yr ymyriad. A ydych chi'n cytuno â llyfrgell ymchwil Tŷ'r Cyffredin bod y Llywodraeth Geidwadol wedi adeiladu y nifer lleiaf o dai yng Nghymru a Lloegr ers Baldwin?
English: Wales has been Labour since 1999, nothing to do with England, and England numbers have gone up since Labour left power. That's what the statistics say. You created the crisis. You live with it. You do something about it. The explanatory memorandum to this Bill states that between 2011-12 and 2015-16, a total of 11,508 additional housing units were built, but this has been inflated by the inclusion of low-cost home ownership and intermediate rent homes. But Welsh Government figures also show that in the same time period, the total number of dwellings completed in Wales was 29,939, compared with 47,598 between 1992-93 and 1996-7, the last five years in which a Conservative Government was responsible for housing in Wales. Welsh Government figures also reveal that only 4,347 dwellings were completed by registered social landlords and councils in Wales between 2011-12 and 2015-16, compared with 13,558 during the last five years when a Conservative Government was responsible for housing in Wales. This is why Wales has an affordable supply crisis, and why this cynical Bill is simply an ideological smokescreen for Labour's great housing betrayal. You may smile, Minister. You should be shaking your head in shame, because you caused this, and you sat there ignoring the warnings of crisis, and now you're pretending the crisis was of somebody else's creation. Well, you're good at blaming other people. Isn't it about time you started taking responsibility for the mess that you have made?
Welsh: Mae Cymru wedi bod dan y blaid Lafur ers 1999, dim byd i'w wneud â Lloegr, ac mae rhifau Lloegr wedi cynyddu ers i Lafur beidio â bod mewn grym. Dyna beth y mae'r ystadegau yn ei ddweud. Chi greodd yr argyfwng. Mae'n rhaid i chi fyw gydag ef. Gwnewch chi rywbeth yn ei gylch. Mae'r memorandwm esboniadol i'r Bil hwn yn datgan, rhwng 2011-12 a 2015-16, bod cyfanswm o 11,508 o unedau tai ychwanegol wedi eu hadeiladu, ond mae hyn wedi ei chwyddo trwy gynnwys perchnogaeth cartref cost isel a chartrefi rhent canolradd. Ond mae ffigurau Llywodraeth Cymru hefyd yn dangos, yn yr un cyfnod, bod cyfanswm nifer yr anheddau a gwblhawyd yng Nghymru yn 29,939, o'i gymharu â 47,598 rhwng 1992-1993 a 1996-7, y pum mlynedd olaf pan oedd Llywodraeth Geidwadol yn gyfrifol am dai yng Nghymru. Mae ffigurau Llywodraeth Cymru hefyd yn datgelu mai dim ond 4,347 o anheddau a gwblhawyd gan landlordiaid cymdeithasol cofrestredig a chynghorau yng Nghymru rhwng 2011-12 a 2015-16, o'i gymharu â 13,558 yn ystod y pum mlynedd olaf pan yr oedd Llywodraeth Geidwadol yn gyfrifol am dai yng Nghymru. Dyma pam y mae gan Gymru argyfwng cyflenwad fforddiadwy, a dyna pam fod y Bil sinigaidd hwn yn ddim ond twyll ideolegol i guddio brad tai mawr Llafur. Gwenwch chi, Weinidog. Dylech chi fod yn ysgwyd eich pen mewn cywilydd, oherwydd chi achosodd yr argyfwng hwn, ac rydych chi wedi eistedd yno yn anwybyddu'r rhybuddion am yr argyfwng, a nawr rydych chi'n honni mai rhywun arall a greodd yr argyfwng. Wel, rydych chi'n rhai da am feio pobl eraill. Onid yw hi'n bryd i chi ddechrau cymryd cyfrifoldeb am y llanast yr ydych wedi'i greu?
English: I think I'd like to congratulate some of the Labour AMs for doing their bit for the housing crisis, given that so many of them are landlords, and have an interest in more than one property. I find that slightly hypocritical, to be frank. [Interruption.]
Welsh: Rwy'n meddwl yr hoffwn i longyfarch rhai o'r ACau Llafur am wneud eu rhan dros yr argyfwng tai, o gofio bod cynifer ohonynt yn landlordiaid, a bod ganddynt fuddiant mewn mwy nag un eiddo. Rwy'n ystyried hynny ychydig yn rhagrithiol, a bod yn onest. [Torri ar draws.]
English: Will you take an intervention before you go any further?
Welsh: A wnewch chi dderbyn ymyriad cyn i chi fynd ymhellach?
English: No, no. There are going to be AMs voting here -
Welsh: Na, na. Mae ACau yn mynd i fod yn pleidleisio yma -
English: If you throw it, you need to take it back.
Welsh: Os ydych chi'n ei daflu, mae angen i chi ei gymryd yn ôl.
English: Take what back?
Welsh: Cymryd beth yn ôl?
English: Your insinuation.
Welsh: Eich ensyniad.
English: I'm congratulating you all on doing your bit for the housing crisis by owning extra properties.
Welsh: Rwy'n eich llongyfarch chi i gyd ar wneud eich rhan dros yr argyfwng tai trwy fod yn berchen ar eiddo ychwanegol.
English: Between 1 April 1981 and 31 March 2016, 139,000 local authority housing association homes were sold off. That's 45 per cent. None of them were replaced.
Welsh: Rhwng 1 Ebrill 1981 a 31 Mawrth 2016, gwerthwyd 139,000 o gartrefi cymdeithasau tai awdurdodau lleol. Dyna 45 y cant. Ni chafwyd rhai newydd yn lle dim o'r rhain.
English: Thank you, Llywydd. I welcome the opportunity to have this debate on the Bill and the comments made by most of the Members today. Undoubtedly, there are points of detail that, as we progress through the scrutiny process, we will need to consider further. There are also commitments that I've made in areas that need development, and I thank the Chair and all of the committee for their constructive approach to the programme as we take that forward. I repeat the comments I've made many times already, Llywydd, that I want to approach these reforms on a collaborative and cross-party basis, but it appears very clear that some of the opposition parties are clearly not in that space. Indeed, Gareth Bennett, during committee stages, was very promising in terms of his approach to the Bill and the supportive nature of that, but he said he formed an argument in the group that he took to the UKIP colleagues, and it's clear to me that Neil Hamilton told him that he wouldn't be supporting this Bill for no other reason than that. The fact is that they're statistically selective on all of the issues that they've raised today, including my great friend David Melding. I think his contribution was distorted in the figures that he used today. He seems to believe that the 20,000 units that we are pursuing from Government are the only homes that are ever going to be built in Wales. It's our 20,000 contribution, plus the private sector, that will deliver the housing need for our communities. I will give way.
Welsh: Diolch i chi, Llywydd. Rwy'n croesawu'r cyfle i gael y ddadl hon ar y Bil a'r sylwadau a wnaed gan y rhan fwyaf o'r Aelodau heddiw. Yn ddi-os, mae yna fanylion y bydd angen i ni eu hystyried ymhellach wrth inni symud drwy'r broses graffu. Mae yna hefyd ymrwymiadau yr wyf wedi eu gwneud mewn meysydd sydd angen eu datblygu, a diolchaf i'r Cadeirydd a'r pwyllgor cyfan am eu hymagwedd adeiladol at y rhaglen wrth i ni fwrw ymlaen â hynny. Rwyf yn ailadrodd y sylwadau yr wyf wedi eu nodi sawl gwaith yn barod, Llywydd, fy mod yn dymuno ymdrin â'r diwygiadau hyn ar sail gydweithredol a thrawsbleidiol, ond mae'n ymddangos yn amlwg iawn nad yw rhai o'r gwrthbleidiau yn cytuno. Yn wir, roedd Gareth Bennett, yn ystod y camau pwyllgor, yn addawol iawn o ran ei ymagwedd at y Bil a natur gefnogol hynny, ond dywedodd ei fod wedi ffurfio dadl yn y grŵp a'i fod wedi mynd â honno at gydweithwyr UKIP, ac mae'n amlwg i mi bod Neil Hamilton wedi dweud wrtho na fyddai'n cefnogi'r Bil hwn am unrhyw reswm arall na hynny. Y ffaith yw eu bod yn deis a dethol ystadegau ar bob un o'r materion y maent wedi eu codi heddiw, gan gynnwys fy ffrind mawr David Melding. Rwy'n credu bod ei gyfraniad yn wyrdroedig o ran y ffigurau a ddefnyddiodd heddiw. Ymddengys ei fod yn credu mai'r 20,000 o unedau yr ydym yn mynd ar eu trywydd gan y Llywodraeth yw'r unig gartrefi a fydd byth yn cael eu hadeiladu yng Nghymru. Ein cyfraniad o 20,000, yn ogystal â'r sector preifat, a fydd yn cyflawni'r angen am dai ar gyfer ein cymunedau. Gwnaf ildio.
English: I did say, 'affordable homes'; I didn't say 'total number of homes'; I said 'affordable'.
Welsh: 'Tai fforddiadwy' ddywedais i; nes i ddim dweud 'cyfanswm nifer y cartrefi'; dywedais i 'fforddiadwy'.
English: The proposal is to agree the motion. Does any Member object? [Objection.] Therefore, I defer the vote on this item until voting time.
Welsh: Y cwestiwn yw: a ddylid derbyn y cynnig? A oes unrhyw Aelod yn gwrthwynebu? [Gwrthwynebiad.] Felly, gohiriaf y bleidlais ar yr eitem yma tan y cyfnod pleidleisio.
English: The next item is the debate on the financial resolution in respect of the Abolition of the Right to By and Associated Rights (Wales) Bill. I call on the Cabinet Secretary for Communities and Children to move the motion.
Welsh: Yr eitem nesaf yw'r ddadl ar y penderfyniad ariannol ynghylch Bil Diddymu'r Hawl i Brynu a Hawliau Cysylltiedig (Cymru) ac rwy'n galw ar yr Ysgrifennydd Cabinet dros Gymunedau a Phlant i wneud y cynnig.
English: I have no speakers to this item, and therefore there's no need to reply to the debate. As the vote on the general principles of the Abolition of the Right to Buy and Associated Rights (Wales) Bill has been deferred until voting time, I will defer voting on the financial resolution until voting time, too.
Welsh: Nid oes neb yn bwriadu siarad, felly nid oes angen ymateb i'r ddadl. Gan fod y bleidlais ar egwyddorion cyffredinol Bil Diddymu'r Hawl i Brynu a Hawliau Cysylltiedig (Cymru) wedi'i gohirio tan y cyfnod pleidleisio, rwy'n gohirio'r bleidlais hefyd ar y penderfyniad ariannol tan y cyfnod pleidleisio.
English: And therefore the next item is the debate on the first supplementary budget 2017-18, and I call on the Cabinet Secretary for Finance and Local Government to move the motion - Mark Drakeford.
Welsh: Ac felly yr eitem nesaf yw'r ddadl ar y gyllideb atodol gyntaf 2017-18, ac rwy'n galw ar yr Ysgrifennydd Cabinet dros Gyllid a Llywodraeth Leol i wneud y cynnig - Mark Drakeford.
English: I will be very brief, Llywydd. We will also be abstaining because that is in accordance with what we did on the budget that this supplementary budget changes, of course. I know that I do have some previous with supplementary budgets, but I thought I should tell the Cabinet Secretary that we are going to allow this supplementary budget to go through. I think I've upset him once today already, so I'm not going to do it a second time. I don't think that I have too much to add to the detailed scrutiny that has taken place. The only thing I would say is that there's a great deal of scrutiny of supplementary budgets, and that's a good thing of course, but are we getting the balance right in terms of the main budget and the level of information available to us? There was reference to the fact that there's no need for additional funding for implementing the new policy on the new vehicle park in Ebbw Vale because funds can be vired within current resources, which does raise a question whether there is enough transparency and detail in passing the full budget in terms of the specific purposes of the sums allocated under the main headings. So, it's a matter of getting the balance right. There's a great deal of scrutiny of this supplementary budget, which in reality, as the Cabinet Secretary said, is mainly administrative in nature, where perhaps we haven't had sufficient information yet, in looking at the full budget, to enable us to do our work as a Parliament.
Welsh: Byddaf i'n fyr iawn, Llywydd. Byddwn ni hefyd yn ymatal oherwydd mae hynny'n unol â'r hyn a wnaethom ni ar y gyllideb y mae'r gyllideb atodol yma yn ei newid, wrth gwrs. Rwy'n gwybod bod gyda fi 'blaenorol' - 'previous', felly - gyda'r gyllideb atodol ond roeddwn i'n meddwl y byddai'n well i mi ddweud wrth Ysgrifennydd y Cabinet fy mod i'n gadael i'r gyllideb atodol yma fynd trwyddo. Rwy'n credu fy mod i wedi ei ypsetio fe unwaith yn barod heddiw felly nid ydw i'n mynd i'w wneud yr ail waith. Nid ydw i'n credu bod yna lawer gen i i'w ychwanegu at y craffu manwl. Yr unig beth y byddwn i yn ei ddweud yw bod lot o graffu ar y cyllidebau atodol - rwy'n credu ei bod yn beth da bod yna gyllidebau atodol - ond a ydym ni'n cael y balans iawn gyda'r brif gyllideb a'r lefel o wybodaeth sydd gyda ni? Roedd yna gyfeiriad at y ffaith nad oes angen, a dweud y gwir, unrhyw arian ychwanegol ar gyfer gweithredu'r polisi newydd ar gyfer y parc ceir newydd yng Nglyn Ebwy oherwydd bod modd symud arian o fewn yr adnoddau sydd yno, sydd yn codi cwestiwn gen i, a dweud y gwir: a oes yna ddigon o dryloywder a manylder gyda ni, wrth basio'r gyllideb lawn, ynglŷn â beth yw dibenion penodol y symiau sydd yn cael eu dynodi o dan y prif benawdau? Felly, mae'n fater o gael y balans. Mae lot o graffu ar y gyllideb atodol yma - sydd mewn gwirionedd, fel roedd Ysgrifennydd y Cabinet yn ei ddweud, yn newidiadau gweinyddol, a dweud y gwir, lle efallai nad ydym ni cweit wedi cael digon o wybodaeth eto wrth edrych ar y gyllideb gyflawn, er mwyn ein galluogi ni i wneud ein gwaith fel Senedd.
English: Will you take an intervention?
Welsh: A gaf i ddod i mewn?
English: I'll just bring the Member some news of great joy: there'll be even more time to scrutinise the draft budget in the autumn, extending the period from five weeks to eight weeks. So, I hope that helps.
Welsh: Gwnaf i jest ddod â'r newyddion o lawenydd mawr i'r Aelod y bydd hyd yn oed mwy o amser i graffu ar y gyllideb ddrafft lawn yn ystod yr hydref, o estyn y cyfnod o bum wythnos i wyth wythnos. So, gobeithio bod hynny'n help.
English: Well, I am absolutely delighted. 'Hallelujah', is what I would say, of course. We all look forward to that and it's a pity that we have to wait until after the summer recess to undertake that scrutiny, but certainly I look forward to seeing the outcomes of the other negotiations that are ongoing between the Finance Committee and the Cabinet Secretary in terms of restructuring the whole process, in order to allow the kind of transparency I referred to earlier.
Welsh: Wel, rwy'n falch. 'Haleliwia', ddywedaf i, wrth gwrs. Rŷm ni i gyd yn edrych ymlaen. Mae'n biti ein bod ni'n gorfod aros tan ar ôl yr haf ar gyfer hynny, ond yn sicr rwy'n edrych ymlaen at weld hefyd beth fydd canlyniadau'r trafodaethau eraill sydd yn mynd ymlaen rhwng y Pwyllgor Cyllid a'r Ysgrifennydd Cabinet o ran ailstrwythuro'r broses gyfan, er mwyn galluogi'r math o dryloywedd roeddwn i'n cyfeirio ato'n gynt.
English: The proposal is to agree the motion. Does any Member object? [Objection.] I will defer voting under this item until voting time.
Welsh: Y cwestiwn yw: a ddylid derbyn y cynnig? A oes unrhyw Aelod yn gwrthwynebu? [Gwrthwynebiad.] Gohiriaf y bleidlais ar gyfer yr eitem hon tan y cyfnod pleidleisio.
English: The next item is the debate on Stage 4 of the Trade Union (Wales) Bill, and I call on the Cabinet Secretary for Finance and Local Government to move the motion - Mark Drakeford.
Welsh: Yr eitem nesaf yw'r ddadl ar Gyfnod 4 o Fil yr Undebau Llafur (Cymru), ac rwy'n galw ar Ysgrifennydd y Cabinet dros Gyllid a Llywodraeth Leol i wneud y cynnig - Mark Drakeford.
English: Llywydd, there is little left to say on this Bill that has not already been said in this Chamber. However, I shall have one more go. The Welsh Conservatives remain thoroughly disappointed that the Welsh Labour Government's first piece of legislation in 2017 - yes, in the fifth Assembly term - sets out to back their trade union paymasters, responsible for 91 per cent of registered election campaign donations in May. This, at a time of national crisis for our health and social services, [Interruption.] grave concern -
Welsh: Llywydd, nid oes llawer ar ôl i'w ddweud ar y Bil hwn nad yw eisoes wedi'i ddweud yn y Siambr hon. Fodd bynnag, rwyf am roi un cynnig arall arni. Mae'r Ceidwadwyr Cymreig yn parhau i fod yn hynod siomedig bod darn cyntaf o ddeddfwriaeth Llywodraeth Lafur Cymru yn 2017 - ie, ym mhumed tymor y Cynulliad - yn ceisio cefnogi eu tâl-feistri yn yr undebau llafur, a oedd yn gyfrifol am 91 y cant o'r rhoddion cofrestredig ar gyfer yr ymgyrch etholiadol ym mis Mai. Mae hyn, ar adeg o argyfwng cenedlaethol ar gyfer ein gwasanaethau iechyd a'n gwasanaethau cymdeithasol, [Torri ar draws.] yn achosi pryder difrifol
English: Okay, I can't hear the Member. Quiet, please.
Welsh: Iawn, ni allaf glywed yr Aelod. Tawelwch, os gwelwch yn dda.
English: The question is that the motion be agreed. Does any Member object? [Objection.] I will defer voting under this item until voting time.
Welsh: Y cwestiwn yw: a ddylid derbyn y cynnig? A oes unrhyw Aelod yn gwrthwynebu? [Gwrthwynebiad.] Felly gohiriaf y pleidlais tan y cyfnod pleidleisio.
English: This brings us to voting time. The first vote is on the European Union (Withdrawal) Bill. If amendment 1 is agreed, then amendment 2 will be deselected. I call for a vote, therefore, on amendment 1 tabled in the name of Neil Hamilton. Open the vote. Close the vote. In favour five, no abstentions, 44 against, and therefore amendment 1 is not agreed.
Welsh: Dyma ni, felly, yn cyrraedd y cyfnod pleidleisio. Mae'r bleidlais gyntaf ar y Mesur ymadael â'r Undeb Ewropeaidd. Os derbynnir gwelliant, bydd gwelliant 2 yn cael ei ddad-ddethol. Rwy'n galw am bleidlais, felly, ar welliant 1 a gyflwynwyd yn enw Neil Hamilton. Agor y bleidlais. Cau'r bleidlais. O blaid pump, neb yn ymatal, 44 yn erbyn, ac felly gwrthodwyd gwelliant 1.
English: Amendment 2. A vote on amendment 2 tabled in the name of Paul Davies. Open the vote. Close the vote. In favour 16, no abstentions, 33 against, and therefore amendment 2 is not agreed.
Welsh: Gwelliant 2, felly. Pleidlais ar welliant 2 a gyflwynwyd yn enw Paul Davies. Agor y bleidlais. Cau'r bleidlais. O blaid 16, neb yn ymatal, 33 yn erbyn, ac felly gwrthodwyd gwelliant 2.
English: A vote now on the motion tabled in the names of Jane Hutt and Rhun ap Iorwerth. Open the vote. Close the vote. In favour 33, no abstentions, 16 against. Therefore the motion is agreed.
Welsh: Pleidlais ar y cynnig a gyflwynwyd yn enwau Jane Hutt a Rhun ap Iorwerth. Agor y bleidlais. Cau'r bleidlais. O blaid 33, neb yn ymatal, 16 yn erbyn, ac felly mae'r cynnig wedi'i dderbyn.
English: The next vote is on the debate on the general principles of the abolition of the right to buy and associated rights Bill. I call for a vote on the motion tabled in the name of Carl Sargeant. Open the vote. Close the vote. In favour 33, no abstentions, 18 against. Therefore, the motion is agreed.
Welsh: Y bleidlais nesaf ar y ddadl ar egwyddorion cyffredinol y Bil diddymu'r hawl i brynu a hawliau cysylltiedig. Rwy'n galw am bleidlais ar y cynnig a gyflwynwyd yn enw Carl Sargeant. Agor y bleidlais. Cau'r bleidlais. O blaid 33, neb yn ymatal, 18 yn erbyn, ac felly derbyniwyd y cynnig.
English: The next vote is on the financial resolution in relation to the right to buy and associated rights Bill. I call for a vote on the motion tabled in the name of Jane Hutt. Open the vote. Close the vote. In favour 33, no abstentions, 18 against. Therefore, the motion is agreed.
Welsh: Y bleidlais nesaf ar y penderfyniad ariannol mewn cysylltiad â'r Bil diddymu'r hawl i brynu a hawliau cysylltiedig. Rwy'n galw am bleidlais ar y cynnig a gyflwynwyd yn enw Jane Hutt. Agor y bleidlais. Cau'r bleidlais. O blaid 33, neb yn ymatal, 18 yn erbyn, ac felly derbyniwyd y cynnig.
English: The next vote is on the first supplementary budget. I call for a vote on the motion tabled in the name of Jane Hutt. Open the vote. Close the vote. In favour 31, 20 abstentions, none against. Therefore, the motion is agreed.
Welsh: Y bleidlais nesaf ar y gyllideb atodol gyntaf. Rwy'n galw am bleidlais ar y cynnig a gyflwynwyd yn enw Jane Hutt. Agor y bleidlais. Cau'r bleidlais. O blaid 31, 20 yn ymatal, neb yn erbyn, ac felly derbyniwyd y cynnig.
English: The final vote is on the Stage 4 of the trade union Bill. I call for a vote on the motion tabled in the name of Mark Drakeford. Open the vote. Close the vote. In favour 38, no abstentions, 13 against, and therefore the motion is agreed.
Welsh: Y bleidlais olaf ar Gyfnod 4 Bil yr undebau llafur. Rwy'n galw am bleidlais ar y cynnig a gyflwynwyd yn enw Mark Drakeford. Agor y bleidlais. Cau'r bleidlais. O blaid 38, neb yn ymatal, 13 yn erbyn, ac felly mae'r cynnig wedi'i dderbyn.
English: And that brings today's proceedings to a close.
Welsh: A dyna ni yn cyrraedd diwedd ein trafodion am y dydd.
English: Members will be aware that a point of order was raised yesterday regarding the use of language in the Chamber. This has prompted me to reflect more generally on a recent tendency among Members to sail close to the wind in relation to the words they choose to use. I'm satisfied that my response to date has been correct and in accordance with our Standing Orders. However, judgments of this kind are finely balanced and can depend much on the context in each case. This is why no Member should interpret a ruling as having established some hard-and-fast line of what constitutes acceptable behaviour. Whilst I have made clear from the start that I want to ensure robust scrutiny and lively debate, the people of Wales would not expect this Chamber to become a place where accusations about the personal integrity of Members are thrown around lightly or frequently. All Members must think carefully about the words they use. I will not allow a pattern of behaviour to develop that deliberately tests our boundaries.
Welsh: Bydd yr Aelodau'n ymwybodol fod pwynt o drefn wedi cael ei godi ddoe ynglŷn â'r defnydd o iaith yn y Siambr. Mae hyn wedi fy annog i fyfyrio'n fwy cyffredinol ynglŷn â thueddiad diweddar ymysg yr Aelodau i wthio'u lwc mewn perthynas â'r geiriau y maent yn dewis eu defnyddio. Rwy'n fodlon fod fy ymateb hyd yn hyn wedi bod yn gywir ac yn unol â'n Rheolau Sefydlog. Fodd bynnag, mae dyfarniadau o'r fath yn benodol iawn a gallant ddibynnu llawer ar gyd-destun pob achos. Dyma pam na ddylai unrhyw Aelod ddehongli dyfarniad fel un sy'n sefydlu cynsail pendant ar gyfer ymddygiad derbyniol. Er fy mod wedi dweud yn glir o'r dechrau fy mod yn awyddus i sicrhau y ceir craffu cadarn a dadleuon bywiog, ni fyddai pobl Cymru yn disgwyl i'r Siambr hon fod yn fan lle y gwneir cyhuddiadau ynghylch uniondeb personol yr Aelodau yn aml neu ar chwarae bach. Dylai pob Aelod feddwl yn ofalus ynglŷn â'r geiriau y maent yn eu defnyddio. Ni fyddaf yn caniatáu i batrwm o ymddygiad ddatblygu sy'n profi ein ffiniau yn fwriadol.